เว็บไซต์หาคู่ ที่ให้บริการเฉพาะหญิงชาย ที่แต่งงานแล้ว
เว็บไซต์ของอังกฤษเว๊บไซต์หนึ่ง ซึ่งดูเผินๆ แล้วก็คล้ายกับเว๊บไซต์ให้บริการหาคู่ ที่พบเห็นได้ทั่วๆ ไป แต่ที่แปลกคือเว๊บไซต์นี้จะให้บริกา
และที่น่าสนใจตามรายงานของผู้จัดทำเว็บไซต์ที่ว่านี้ก็คือสมาชิกของเว็บไซต์ผู้ที่ทำงานอยู่ในแวดวงการเงินการธนาคาร กำลังมีจำนวนเพิ่มขึ้นในช่วงเศรษฐกิจถดถอยเช่นนี้ ผู้จัดทำเว๊บไซต์ IllicitEncounter.comในประเทศอังกฤษรายงานว่าตั้งแต่เกิดวิกฤตการณ์การเงินมาตั้งแต่เดือนตุลาคมปีที่แล้ว มีผู้ที่ระบุว่าตนเองทำงานด้านการเงินการธนาคารเข้ามาสมัครเป็นสมาชิกของเว็บไซต์มากขึ้นจนผิดสังเกตุ และอาชีพด้านการเงินนี้ อยังถือว่าเป็นอาชีพที่ได้รับความนิยมมากที่สุดอาชีพหนึ่งของผู้ที่ลงชื่อสมัครเป็นสมาชิกของ IllicitEncounter.comด้วย รายงานบอกว่าเว็บไซต์นี้ คือสถานที่ให้บริการพบปะพูดคุยหาคู่สำหรับผู้ที่แต่งงานแล้ว แต่ต้องการมีความสัมพันธ์พิเศษเกินเลยคำว่าเพื่อน กับใครสักคนผ่านการติดต่อทางอินเตอร์เนตทางเว็บไซต์เปิดเผยว่า ปัจจุบันมีสมาชิกทั้งหมดมากกว่า 380,000 คนทั่วประเทศอังกฤษในจำนวนนี้มีสมาชิกที่อ้างว่าตนเองทำงานในแวดวงการเงินการธนาคารมากกว่า 2 หมื่นคนและทางเว๊บไซต์ยังได้คัดเลือกสมาชิกที่ทำงานในสาขาอาชีพนี้กว่า 600 คนมาตอบแบบสอบถามถึงสาเหตุ10 ประการที่ทำให้พวกเขาต้องการมีความสัมพันธ์พิเศษ เชิงชู้สาวกับผู้ที่ไม่ใช่คู่ครองของตัวเองโดยส่วนใหญ่ให้เหตุผลว่า เพื่อชดเชยความรู้สึกของตนเอง ที่เชื่อว่าผู้คนทั่วไปมักจะไม่ค่อยชอบคนที่ทำงานในแวดวงการเงินประกอบกับความรู้สึกขาดแคลนความรัก และเหินห่างจากคู่ครองของตน นอกจากนี้มีอีกหลายรายที่ให้เหตุผลว่า ชอบความตื่นเต้น หลีกหนีจากความจำเจ หรือสร้างความมั่นใจในตนเองในขณะที่สมาชิกผู้ชายหลายคนบอกว่า เพื่อเอาไว้เกทับเพื่อนๆ ว่าใครมีกิ๊กมากกว่ากัน คุณ Sara Hartley ตัวแทนของเว๊บไซต์IllicitEncounter.com เผยว่าเธอค่อนข้างแปลกใจกับคำตอบตรงๆ บางคำตอบและผลการสำรวจชี้ว่าการทำงานหนักหลายชั่วโมงได้ทำให้คนที่ทำงานในแวดวงการเงินหลายคน มีเวลาอยู่กับคู่ครองน้อยลง โดยเฉพาะในช่วงเวลาที่เศรษฐกิจซบเซาเช่นนี้หลายครอบครัวยิ่งทำงานหนักมากขึ้น คุณ Sara บอกว่า ยิ่งทำงานหนักมากเท่าไรเวลาส่วนตัวที่ใช้ในการสานสัมพันธ์ เติมไฟรักที่อ่อนแรง ระหว่างคู่สามีภรรยาก็ยิ่งน้อยลงเท่านั้นซึ่งนั่นอาจจะเป็นสาเหตุหนึ่งที่ทำให้บรรดานักการเงินการธนาคาร เข้ามาหากิ๊กในเว็บไซต์นี้เพิ่มขึ้นก็เป็นได้